
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. augusztus 29.-i rendkívüli ülésére)


TÁRGY: 	KISKŐRÖS, DÓZSA GYÖRGY ÚT 46. SZÁM ALATTI ÖLTÖZŐ INGYENES HASZNÁLATBA ADÁSA A KISKŐRÖSI LABDARÚGÓ CLUB RÉSZÉRE

Kiskőrös Város Önkormányzata támogatási szerződést kötött a KŐRÖSSZOLG Kft.-vel, melynek keretében az Önkormányzat korlátozottan forgalomképes törzsvagyonát képező 2711 hrsz-on nyilvántartott, kivett sporttelep megnevezésű, természetben Kiskőrös, Dózsa György út 46. szám alatti ingatlant is üzemelteti, kivétel az öltöző épülete.

A sporttelepet 2019. március 01. napjától 2024. december 31. napjáig a Kiskőrösi Labdarúgó Club üzemeltette, a mai napig is a leggyakoribb használója az ingatlannak.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja alapján helyi közügyek, valamint a helyben biztosítható közfeladatok körében ellátandó helyi önkormányzati feladat a sport, ifjúsági ügyek.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Nvtv. 11.§ (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. augusztus 27.
	
	Domonyi László sk.
	polgármester






HATÁROZAT-TERVEZET


Kiskőrös Város Önkormányzatának Képviselő-testülete
1. egyetért azzal, hogy az önkormányzati tulajdonú, Kiskőrös belterületi 2711 hrsz-on nyilvántartott, természetben 6200 Kiskőrös, Dózsa György út 46. szám alatti, 349,65 m2 nagyságú öltöző épületet és a hozzá tartozó 178,64 m2 térmértékű teraszt ingyenes használatba adja 5 éves időtartamra, 2025. szeptember 01. napjától 2030. augusztus 31. napjáig a Kiskőrösi Labdarúgó Club részére sport tevékenység ellátásának, mint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja szerinti közfeladat ellátása céljára.
1. felhatalmazza a polgármestert a határozat-tervezet mellékletét képező haszonkölcsön-szerződés megkötésére.

Felelős:	polgármester
Határidő:	értelemszerűen

